આજે ગુરુવારે કોમોડિટી ટ્રાન્ઝેક્શન ટેક્સ ( સીટીટી ) અમલી બનાવવાનું જાહેરનામુ જાહેર થઇ શકે છે . સીએનબીસી આવાઝને મળેલી એક્સક્લુઝિવ માહિતી પ્રમાણે 23 એગ્રો કોમોડિટી પર સીટીટી લાગુ કરવામાં નહીં આવે . જો કે એગ્રો કોમોડિટી ની પ્રોસેસિંગથી બનાવવામાં આવેલા કોમોડિટીની ટ્રેડિંગ પર સીટીટી લાગશે . સરકાર 1 જુલાઇ , 2013થી સીટીટી અમલી બનાવી શકે છે . સૂત્રો પાસેથી પ્રાપ્ત માહિતી અનુસાર ઘઉં , સોયાબીન , મકાઇ , બદામ , જવ , ઈલાયચી , ચણા , ધાણા , કપાસ , ગવાર સીડ સહિત 23 કોમોડિટી આઇટમ પર સીટીટી લાગુ કરવામાં આવશે નહીં . એવી શક્યતા દર્શાવવામાં આવી છે કે સોયૈ ઓઇલ અને ગવાર ગમ જેવી એગ્રો પ્રોસેસ્ડ કોમોડિટી પર સીટીટી લાગી શકે છે . પ્રાપ્ત માહિતી અનુસાર આજે આયકર વિભાગ નવી કોમોડિટીની ફ્યુચર ટ્રેડિંગ પર સીટીટી લગાવવો કે નહીં તે અંગે નિર્ણય લેવામાં આવશે . વાપારની કિંમત પર 0.01 ટકા સીટીટી લાગશે . જો કે સ્પોટ એક્સચેન્જને સીટીટીના દાયરાની બહાર રાખવામાં આવ્યા છે . દર મહિનાની 7 તારીખે પાછલા મહિને વસૂલ કરવામાં આવેલો સીટીટી સરકારને આપવામાં આવશે .